Ανακοίνωση για την έναρξη ενδιάμεσης επανεξέτασης και επανεξέτασης για τη λήξη των μέτρων αντιντάμπινγκ που εφαρμόζονται στις εισαγωγές ορισμένων φύλλων (λαμαρίνες) από χάλυβες με προσανατολισμένους κόκκους που χρησιμοποιούνται σε ηλεκτρικές εφαρμογές, καταγωγής Ρωσίας

(2001/C 53/05)

Μετά τη δημοσίευση ανακοίνωσης για την επικείμενη λήξη των μέτρων αντιντάμπινγκ(1) που ισχύουν για τις εισαγωγές ορισμένων φύλλων (λαμαρίνες) από χάλυβες με προσανατολισμένους κόκκους που χρησιμοποιούνται σε ηλεκτρικές εφαρμογές, καταγωγής Ρωσίας (εφεξής "υπό εξέταση χώρα"), η Επιτροπή έλαβε αίτηση για επανεξέταση σύμφωνα με το άρθρο 11 παράγραφος 2 της απόφασης αριθ. 2277/96/ΕΚΑΧ(2) της Επιτροπής (εφεξής "βασική απόφαση"). Επιπλέον, η Επιτροπή αποφάσισε με δική της πρωτοβουλία να αρχίσει ενδιάμεση επανεξέταση σύμφωνα με το άρθρο 11 παράγραφος 3 που περιορίζεται στη μορφή των μέτρων.

1. Αίτηση για επανεξέταση

Η αίτηση υποβλήθηκε στις 20 Νοεμβρίου 2000 από την ευρωπαϊκή συνομοσποσπονδία βιομηχανιών χάλυβα (Eurofer) εξ ανόματος παραγωγών που αντιπροσωπεύουν το 100 % της κοινοτικής παραγωγής ορισμένων φύλλων (λαμαρίνες) από χάλυβες με προσανατολισμένους κόκκους που χρησιμοποιούνται σε ηλεκτρικές εφαρμογές.

2. Προϊόν

Το υπό εξέταση προϊόν είναι φύλλα ψυχρής έλασης με προσανατολισμένους κόκκους και ταινίες από χάλυβες πυριτίου με την ονομασία "μαγνητικοί", πλάτους περισσότερο από 500 mm καταγωγής Ρωσίας (εφεξής "το υπό εξέταση προϊόν"), που κατατάσσεται επί του παρόντος στους κωδικούς ΣΟ 7225 11 00 και 7226 11 10. Οι εν λόγω κωδικοί ΣΟ αναφέρονται απλώς για λόγους ενημέρωσης.

3. Ισχύοντα μέτρα

Τα μέτρα που ισχύουν επί του παρόντος για το υπό εξέταση προϊόν συνίστανται στον οριστικό δασμό αντιντάμπινγκ που επεβλήθη με την απόφαση αριθ. 303/96/ΕΚΑΧ(3) της Επιτροπής, με την οποία έγιναν επίσης αποδεκτές οι αναλήψεις υποχρεώσεων για τρεις εξαγωγείς.

4. Αιτιολόγηση της επανεξέτασης

4.1. Λόγοι για την επανεξέταση της λήξης των μέτρων

Η αίτηση βασίζεται στο γεγονός ότι η λήξη των μέτρων είναι πιθανόν να έχει ως αποτέλεσμα τη συνέχιση ή/και την επανάληψη της πρακτικής ντάμπινγκ και της ζημίας που υπέστη ο κοινοτικός κλάδος παραγωγής.

Όσον αφορά τον ισχυρισμό για τη συνέχιση της πρακτικής ντάμπινγκ, λόγω των διατάξεων του άρθρου 2 παράγραφος 7 της βασικής απόφασης, ο αιτών υπολόγισε την κανονική αξία για τη Ρωσία με βάση την τιμή στην κατάλληλη χώρα με οικονομία αγοράς, που αναφέρεται στην παράγραφο 5 σημείο 1 στοιχείο γ) της παρούσας ανακοίνωσης. Ο ισχυρισμός για τη συνέχιση της πρακτικής ντάμπινγκ βασίζεται στη σύγκριση της κανονικής αξίας, όπως αναφέρεται στην προηγούμενη πρόταση, με τις τιμές εξαγωγής του υπό εξέταση προϊόντος όταν πωλείται για εξαγωγή στην Κοινότητα. Με βάση τα παραπάνω, το περιθώριο ντάμπινγκ που υπολογίστηκε είναι σημαντικό.

Όσον αφορά την επανάληψη της πρακτικής ντάμπινγκ, προβάλλεται ο ισχυρισμός ότι οι εξαγωγές της Ρωσίας σε ορισμένες τρίτες χώρες πραγματοποιούνται σε τιμές που αποτελούν σε σημαντικό βαθμό αντικείμενο ντάμπινγκ.

Επιπλέον, ο αιτών ισχυρίζεται επίσης ότι οι ποσότητες που εξάγονται προς την Κοινότητα πρόκειται κατά πάσα πιθανότητα να αυξηθούν λόγω της ύπαρξης αχρησιμοποίητης παραγωγικής ικανότητας, εξαιτίας των περιορισμών εξαγωγής σε παραδοσιακές αγορές άλλες από την ΕΕ (π.χ. μέτρα αντιντάμπινγκ στη Λαϊκή Δημοκρατία της Κίνας, συμφωνία με τις Ηνωμένες Πολιτείες για τον περιορισμό των εξαγωγών), και λόγω της ύπαρξης καθιερωμένων κυκλωμάτων διανομής του ρωσικού προϊόντος στην Κοινότητα.

Όσον αφορά το θέμα της ζημίας, προβάλλεται ο ισχυρισμός ότι λόγω της κατάστασης του κοινοτικού κλάδου παραγωγής, η κατάργηση των μέτρων πιθανόν να οδηγούσε σε επανάληψη της ζημίας. Προβάλλεται ο ισχυρισμός ότι οι ρωσικές του κοινοτικού κλάδου παραγωγής και θα παραμείνουν σε αυτό το επίπεδο, και ότι οι ποσότητες των εισαγωγών είναι επίσης πιθανόν να αυξηθούν.

4.2. Αιτιολόγηση της ενδιάμεσης επανεξέτασης

Η Επιτροπή αποφάσισε με δική της πρωτοβουλία να αρχίσει ενδιάμεση επανεξέταση σύμφωνα με το άρθρο 11 παράγραφος 3 για να εξετάσει την καταλληλότητα της μορφής του μέτρου.

Σχετικά με το θέμα αυτό θα πρέπει να σημειωθεί ότι διαπιστώθηκαν προβλήματα εκπλήρωσης της ανειλημμένης υποχρέωσης κατά τη σχετική επόπτευση, με επιπτώσεις στην αποτελεσματικότητα των μέτρων.

5. Διαδικασία

Η Επιτροπή, αφού διαπίστωσε, μετά από διαβουλεύσεις με τη συμβουλευτική επιτροπή, ότι υπάρχουν επαρκή αποδεικτικά στοιχεία που να δικαιολογούν την έναρξη ενδιάμεσης επανεξέτασης και επανεξέτασης για τη λήξη των μέτρων, αρχίζει επανεξέταση σύμφωνα με το άρθρο 11 παράγραφος 2 και 11 παράγραφος 3 της βασικής απόφασης. Η ενδιάμεση επανεξέταση περιορίζεται στη μορφή των μέτρων.

5.1. Διαδικασία για τον προσδιορισμό της πιθανότητας συνέχισης ή/και επανάληψη της πρακτικής ντάμπινγκ και της ζημίας

Η Έρευνα θα δείξει κατά πόσον η λήξη των μέτρων είναι πιθανόν, ή όχι, να οδηγήσει σε συνέχιση ή επανάληψη της πρακτικής ντάμπινγκ και της ζημίας. Η έρευνα θα εξετάσει επίσης την ανάγκη συνέχισης ή κατάργησης των ισχυόντων μέτρων, καθώς και τη μορφή των μέτρων.

α) Ερωτηματολόγιο

Για να λάβει τις πληροφορίες που θεωρεί απαραίτητες για την έρευνά της, η Επιτροπή θα αποστείλει ερωτηματολόγια στον κοινοτικό κλάδο παραγωγής και στις τυχόν ενώσεις παραγωγών στην Κοινότητα, στους εξαγωγείς/παραγωγούς στη Ρωσία, στις τυχόν ενώσεις εξαγωγέων/παραγωγών, στους εισαγωγείς, στις τυχόν ενώσεις εισαγωγέων που αναφέρονται στην αίτηση ή που συνεργάστηκαν στην έρευνα που οδήγησε στα μέτρα που αποτελούν αντικείμενο της παρούσας επανεξέτασης, και στις αρχές της υπό εξέταση εξάγουσας χώρας.

Εν πάση περιπτώσει, όλα τα μεrη που δεν συνεργάστηκαν στην έρευνα που οδήγησε στα μέτρα που υποτελούν αντικείμενο της παρούσας επανεξέτασης πρέπει να έλθουν σε επαφή με την Επιτροπή με φαξ για να πληροφορηθούν κατά πόσον αναφέρονται στην αίτηση και να ζητήσουν ενδεχομένως ερωτηματολόγιο εντός της προθεσμίας που καθορίζεται στην παράγραφο 6 στοιχείο α) σημείο i), δεδομένου ότι η προθεσμία που καθορίζεται στην παράγραφο 6 στοιχείο α) σημείο ii) της παρούσας ανακοίνωσης ισχύει για όλα τα ενδιαφερόμενα μέρη.

β) Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες πέραν των απαντήσεων στο ερωτηματολόγιο καθώς και αποδεικτικά στοιχεία. Οι εν λόγω πληροφορίες και τα αποδεικτικά στοιχεία πρέπει να αποσταλούν στην επιτροπή εντός της προθεσμίας που καθορίζεται στην παράγραφο 6 στοιχείο α) σημείο ii) της παρούσας ανακοίνωσης.

Επιπλέον, η Επιτροπή μπορεί να δεχθεί σε ακρόαση τα ενδιαφερόμενα μέρη, υπό την προϋπόθεση ότι θα υποβάλουν αίτηση στην οποία θα αποδεικνύουν ότι έχουν ιδιαίτερους λόγους για να γίνουν δεκτά σε ακρόαση. Η εν λόγω αίτηση πρέπει να πραγματοποιηθεί εντός της προθεσμίας που αναφέρεται στην παράγραφο 6 στοιχείο α) σημείο iii) της παρούσας ανακοίνωσης.

γ) Επιλογή της χώρας με οικονομία αγοράς

Κατά την προηγούμενη έρευνα η Βραζιλία χρησιμοποιήθηκε ως κατάλληλη χώρα με οικονομία αγοράς για τον καθορισμό της κανονικής αξίας όσον αφορά τη Ρωσία. Η Επιτροπή προβλέπει να χρησιμοποιήσει τη Βραζιλία εκ νέου για το σκοπό αυτό. Τα ενδιαφερόμενα μέρη καλούνται συνεπώς να υποβάλουν σχόλια σχετικά με την καταλληλότητα αυτής της επιλογής εντός της ειδικής προθεσμίας που αναφέρεται στην παράγραφο 6 στοιχείο β) της παρούσας ανακοίνωσης.

5.2. Διαδικασία για την εκτίμηση του κοινοτικού ενδιαφέροντος

Σύμφωνα με το άρθρο 21 της βασικής απόφασης και στην περίπτωση που επιβεβαιώνεται η πιθανότητα συνέχισης ή/και επανάληψης της πρακτικής ντάμπινγκ και της ζημίας, θα ληφθεί απόφαση σχετικά με το κατά πόσον η διατήρηση ή η κατάργηση των μέτρων αντιντάμπινγκ δεν αντιβαίνει το κοινοτικό συμφέρον. Για τον λόγο αυτό, ο κοινοτικός κλάδος παραγωγής, οι εισαγωγείς, οι αντιπροσωπευτικές ενώσεις του, οι αντιπροσωπευτικοί χρήστες και οι αντιπροσωπευτικές οργανώσεις καταναλωτών, υπό την προϋπόθεση ότι θα αποδείξουν ότι θα υπάρχει αντικειμενική σχέση μεταξύ της δραστηριότητάς τους και του υπό εξέταση προϊόντος, μπορούν, εντός της προθεσμίας που καθορίζεται στην παράγραφο 6 στοιχείο α) σημείο ii) της παρούσας ανακοίνωσης, να αναγγελθούν και να υποβάλουν πληροφορίες στην Επιτροπή. Τα μέρη που ενήργησαν σύμφωνα με το περιεχόμενο της προηγούμενης πρότασης μπορούν να ζητήσουν ακρόαση, αναφέροντας τους ειδικούς λόγους για τους οποίους πρέπει να γίνουν δεκτά σε ακρόαση, εντός της προθεσμίας που καθορίζει η παράγραφος 6 στοιχείο α) σημείο iii) της παρούσας ανακοίνωσης.

Θα πρέπει να σημειωθεί ότι όλες οι πληροφορίες που υποβάλλονται σύμφωνα με το άρθρο 21 θα ληφθούν υπόψη μόνον εάν συνοδεύονται από αποδεικτικά στοιχεία κατά την υποβολή τους.

6. Προθεσμία

α) Γενική προθεσμία

ι) Για να ζητήσουν ερωτηματολόγιο τα μέρη

Όλα τα ενδιαφερόμενα μέρη που δεν συνεργάστηκαν στην έρευνα που οδήγησε στα μέτρα που αποτελούν αντικείμενο της παρούσας επανεξέτασης θα πρέπει να ζητήσουν ερωτηματολόγιο το ταχύτερο δυνατό, και το αργότερο 15 ημέρες μετά τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

ιι) Για να αναγγελθούν τα μέρη, να υποβάλουν απαντήσεις στο ερωτηματολόγιο και άλλες πληροφορίες

Προκειμένου να ληφθούν υπόψη κατά την έρευνα οι απόψεις και οι πληροφορίες τους, όλα τα ενδιαφερόμενα μέρη πρέπει να έλθουν σε επαφή με την Επιτροπή, να εκφράσουν τις απόψεις τους και να υποβάλουν απαντήσεις στο ερωτηματολόγιο και άλλες πληροφορίες εντός 40 ημερών από τη δημοσίευση της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων, με την επιφύλαξη τυχόν διαφορετικής ρυθμίσεως.

iii) Ακροάσεις

Όλα τα ενδιαφερόμενα μέρη μπορούν επίσης να υποβάλουν αίτηση για να γίνουν δεκτά σε ακρόαση από την Επιτροπή εντός της ίδιας προθεσμίας 40 ημερών.

β) Ειδική προθεσμία για την επιλογή της χώρας με οικονομία αγοράς

Τα μέρη της έρευνας μπορούν να σχολιάσουν την καταλληλότητα της Βραζιλίας η οποία, όπως αναφέρεται στην παράγραφο 5 σημείο 1 στοιχείο γ) της παρούσας ανακοίνωσης, θεωρείται ως χώρα με οικονομία αγοράς για τον καθορισμό της κανονικής αξίας όσον αφορά τη Ρωσία. Τα εν λόγω σχόλια πρέπει να αποσταλούν στην Επιτροπή εντός δέκα ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα των Ευρωπαϊκών Κοινοτήτων.

7. Γραπτά σχόλια, απαντήσεις στο ερωτηματολόγιο και αλληλογραφία

Όλα τα σχόλια και οι αιτήσεις πρέπει να υποβάλλονται από τα ενδιαφερόμενα μέρη γραπτώς (όχι υπό ηλεκτρονική μορφή, με την επιφύλαξη τυχόν διαφορετικής ρυθμίσεως) και να αναφέρουν το όνομα, τη διεύθυνση, την ηλεκτρονική διεύθυνση, τον αριθμό τηλεφώνου και φαξ ή/και τέλεξ του ενδιαφερόμενου μέρους.

Η διεύθυνση της Επιτροπής για αλληλογραφία: Ευρωπαϊκή Επιτροπή , Γενική Διεύθυνση Εμπορίου,

Διευθύνσεις B και C,

TERV - 0/13,

Rue de la Loi/Wetstraat 200 , B - 1049 Βρυξέλλες . Φαξ (32-2) 295 65 05 Τέλεξ: COMEU B 21877.

8. Άρνηση συνεργασίας

Στις περιπτώσεις που ένα ενδιαφερόμενο μέρος αρνείται την πρόσβαση ή δεν παρέχει τις απαραίτητες πληροφορίες εντός των προθεσμιών, ή παρεμποδίζει σημαντικά την έρευνα, τα πορίσματα, καταφατικά ή αποφατικά, επιτρέπεται να συνάγονται καταφατικά ή αποφατικά συμπεράσματα, σύμφωνα με το άρθρο 18 της βασικής απόφασης, με βάση τα διαθέσιμα στοιχεία.

Στην περίπτωση που διαπιστώνεται ότι ένα ενδιαφερόμενο μέρος υπέβαλε ψευδή ή παραπλανητικά στοιχεία, οι πληροφορίες δεν θα ληφθούν υπόψη και είναι δυνατόν να χρησιμοποιηθούν τα διαθέσιμα στοιχεία.

(1) ΕΕ C 216 της 28.7.2000, σ. 2.

(2) ΕΕ L 308 της 29.11.1996, σ. 11, όπως τροποποιήθηκε τελευταία από την απόφαση αριθ. 1000/99/ΕΚΑΧ (ΕΕ L 122 της 12.5.1999, σ. 35).

(3) ΕΕ L 42 της 20.2.1996, σ. 7.